(84 ) 



a pluribus auctoribus commendata sunt ; sed non nisi summa cum cautela illis 

 utendum , quia ex ipso purgantiurn abusu paralyses ortas esse constat : attamcu 

 si aegro vires non fractae sunt , morbusque a congestione sanguinea ad caput 

 aut medullam spinalem dependet, purgantia, sanguinem aut fluxionem hisce a 

 partibus revellendo , optimum quandoque praestabunt efFectum. 



Nevroses digestionis. Purgantia amara , ut rheum , in dyspepsiis aut ano- 

 rexiis magnopere saspe prosunt : intcstinalem enim ductum irritando , mutatio- 

 nem quandam actioni ejus vitali inducunt : unde morbi curatio. 



Colica nervosa. Prosunt hie quandoque lenia cathartica, ubi nempe morbus 

 per alvi fluxum solvi videtur : in ea vero nervosa colica , quae hystericas saspius 

 vexat, nunquam calhartica exhibeuda sunt, quum valde ea nocere expertus sit 

 Sydenham. (i) 



Ileus nervosus. Purgantia Riverius , enemata cathartica Hippocrates , Dehaen , 

 aliique hoc in morbo commendant ; sed quum ab irritatione intestinorum srepius 

 dependeat , minime haec medicamina conducunt. Prosunt tamen sub finem 

 morbi clysmata quaedam ex sulfate sodae, quae nervosam alvum expediant, sed 

 summa cum cautela exhibenda ne vomitu superne rejiciantur. 



Colica saturnina. Nullum medicum latet purgantia rite adhibita , hoc in 

 morbo praecipuum curationis caput constituere : methodus enim hujusce morbi 

 curandi in parisiensi charitatis nosocomio , haud dubio saepe cum successu 

 usurpata . drasticis purgantibus praserlim constat : haec tamen medicamina soepe 

 non conducunt , nempe si alvus , licet illis pluries sollicitata , pertinaciter clausa 

 maneat , et si irritatio fortior , aut nimii dolores in abdomine exstant : hoc in 

 casu potiori jure ad methodum , a cl. Stoll propositam , recurrendum erit. 

 Gel. iste medicus curam cum purgante salino ac mannato incepit , largaque 

 dein opii dosi ingesta , postera die ad purgantia rediit , ita ut omni altero die , 

 eccoproticum dederit atque anodynum , aut utrumque quotidie eo modo ut nunc 

 opium sumeretur, nunc blandum evacuans (2). 



(1) Praxis tnedica, p. 271. 



(2) Ratio medendi, pars 2 d . 



